
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Kriminālprocesa likumā" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
2024. gada 27. novembrī Eiropas Parlaments un Eiropas Savienības Padome pieņēma Eiropas Parlamenta un Padomes 2024. gada 27. novembra regulu (ES) 2024/3011 par tiesvedības nodošanu krimināllietās (turpmāk – regula Nr. 2024/3011). Saskaņā ar regulas Nr. 2024/3011 36. pantu, to sāks piemērot visās Eiropas Savienības (turpmāk – ES) dalībvalstīs, izņemot Dāniju, sākot ar 2027. gada 1. februāri.
1.2. Mērķis
Mērķa apraksts
Likumprojekts izstrādāts, lai nodrošinātu normatīvā regulējuma atbilstību Eiropas Parlamenta un Padomes 2024. gada 27. novembra Regulai (ES) 2024/3011 par tiesvedības nodošanu krimināllietās.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Eiropas Parlamenta un Padomes 2024. gada 27. novembra Regula (ES) 2024/3011 par tiesvedības nodošanu krimināllietās (turpmāk – regula Nr. 2024/3011) stājās spēkā divdesmitajā dienā pēc tās publicēšanas Eiropas Savienības Oficiālajā Vēstnesī un būs piemērojama no 2027. gada 1. februāra. Regulas 24. pantam ir paredzēts atšķirīgs piemērošanas sākums, kas būs nosakāms pēc regulas 25. pantā minēto Eiropas Komisijas īstenošanas aktu par decentralizētās informācijas tehnoloģiju sistēmas izveidi pieņemšanas. 

Regulas Nr. 2024/3011 mērķis ir uzlabot kriminālprocesu efektivitāti pārrobežu lietās, nodrošinot, ka izmeklēšanu vai kriminālvajāšanu veic vispiemērotākā Eiropas Savienības dalībvalsts, kā arī mazinot paralēlu kriminālprocesu un ne bis in idem principa pārkāpuma risku. 

Kriminālprocesa likuma (turpmāk – KPL) 67. nodaļa pašlaik regulē ārvalstī uzsākta kriminālprocesa pārņemšanu Latvijā, savukārt KPL 68. nodaļa – Latvijā uzsākta kriminālprocesa nodošanu ārvalstij. Šis regulējums neietver visas institucionālās un procesuālās prasības, kas nepieciešamas regulas Nr. 2024/3011 piemērošanai.
Problēmas un risinājumi
Problēmas apraksts
Lai gan regula Nr. 2024/3011 ir tieši piemērojama, KPL nav ietverta vispārēja atsauce uz tās piemērošanu, kā arī nav skaidri nošķirts regulējums sadarbībai ar Eiropas Savienības dalībvalstīm (turpmāk - ES dalībvalstis), kurām tā ir saistoša, no regulējuma sadarbībai ar Dāniju un valstīm, kas nav ES dalībvalstis.
Risinājuma apraksts
Likumprojekta 3. pants paredz papildināt 723. pantu ar otro daļu, nosakot, ka kriminālprocesa pārņemšana Latvijā pēc ES dalībvalsts kriminālprocesa nodošanas pieprasījuma notiek saskaņā ar regulu Nr. 2024/3011. ES dalībvalstīm, kurām nav saistoša regula Nr. 2024/3011 (Dānija), piemēro KPL 67. nodaļā noteikto kārtību. Tādējādi minētajā normā papildus jau spēkā esošajam regulējumam tiek noteikts, ka kriminālprocesa pārņemšana Latvijā pēc ES dalībvalsts kriminālprocesa nodošanas pieprasījuma notiek saskaņā ar regulu Nr. 2024/3011.

Likumprojekta 7. pants paredz papildināt 741. pantu ar trešo daļu, nosakot, ka ES dalībvalsts pieprasījumu par kriminālprocesa nodošanu citai dalībvalstij izpilda saskaņā ar regulu Nr. 2024/3011. ES dalībvalstīm, kurām nav saistoša regula Nr. 2024/3011, piemēro KPL 68. nodaļā noteikto kārtību. Līdz ar to minētajā normā tiek paredzēta vispārīga atsauce uz regulas Nr. 2024/3011 piemērošanu Latvijā uzsākta kriminālprocesa nodošanai citai Eiropas Savienības dalībvalstij.

Nemainīgs paliek tiesiskais regulējums attiecībā uz ārvalstīm, kuras nav ES dalībvalstis un ar kurām tiesiskā sadarbība notiek, pamatojoties uz starptautiskām konvencijām vai uz savstarpējības principa pamata. Tiesiskā sadarbība ar minētajām valstīm arī turpmāk notiks KPL 67. un 68. nodaļā noteiktajā kārtībā.
Problēmas apraksts
KPL pašlaik nav tieši paredzētas aizdomās turētā un cietušā tiesības lūgt nodot kriminālprocesu citai ES dalībvalstij, kā to paredz regulas Nr. 2024/3011 5. panta 3. punkts.
Risinājuma apraksts
Likumprojekta 1. pants paredz papildināt KPL 66. panta pirmo daļu ar 17. punktu, kas paredz aizdomās turētā tiesības iesniegt lūgumu par kriminālprocesa nodošanu saskaņā ar regulu Nr. 2024/3011. Savukārt Likumprojekta 2. pants paredz papildināt 97.1 panta pirmo daļu ar 12. punktu, nosakot cietušā tiesības iesniegt lūgumu par kriminālprocesa nodošanu saskaņā ar regulu Nr. 2024/3011.
Problēmas apraksts
Nacionālajā regulējumā nav noteiktas regulas Nr. 2024/3011 izpratnē kompetentās centrālās iestādes, kriminālprocesa nodošanas pieprasījuma saņēmēja iestāde un pieprasījuma iesniedzēja iestāde, kā arī nav skaidrs šo iestāžu kompetenču sadalījums.
Risinājuma apraksts
Likumprojekta 4. pants paredz papildināt 724. pantu ar trešo daļu, nosakot, ka saskaņā ar regulas Nr. 2024/3011 20. pantu šā panta pirmajā un otrajā daļā minētās iestādes ir centrālās iestādes, kuras pārsūta un saņem kriminālprocesa nodošanas pieprasījumus. Proti, pirmstiesas kriminālprocesā lūgumus par kriminālprocesa pārņemšanu pārsūta un saņem Ģenerālprokuratūra, savukārt krimināllietas izskatīšanas laikā - Tieslietu ministrija.

Ar minēto regulējumu tiek noteiktas centrālās iestādes Regulas Nr. 2024/3011 20. panta izpratnē, kas noteic, ka:  "Katra dalībvalsts var izraudzīties vienu vai vairākas centrālās iestādes, kas ir atbildīgas par kriminālprocesa nodošanas pieprasījumu administratīvu pārsūtīšanu un saņemšanu, kā arī par citu oficiālo saraksti, kura saistīta ar šādiem pieprasījumiem." Tādējādi esošais KPL 724. pantā iestāžu sadalījums tiek saglabāts attiecībā uz lūgumu par kriminālprocesa pārņemšanu pārsūtīšanu un saņemšanu, taču mainās to funkcijas. Tieslietu ministrija vai Ģenerālprokuratūra pārbauda saņemto kriminālprocesa nodošanas pieprasījumu un to, vai pievienoti visi nepieciešamie dokumenti. Ja visas prasības ir ievērotas, Tieslietu ministrija vai Ģenerālprokuratūra pēc pārbaudes veikšanas saņemto pieprasījumu nosūta pieprasījuma saņēmēja iestādei.

Pēc kriminālprocesa nodošanas pieprasījuma izpildes pieprasījuma saņēmēja iestādes lēmums nosūtāms ES dalībvalsts centrālajai iestādei vai pieprasījuma nodošanas iestādei. Lai nodrošinātu ātrāku un efektīvāku lēmuma nosūtīšanu, pieprasījuma saņēmēja iestāde to ES dalībvalsts centrālajai iestādei vai pieprasījuma nodošanas iestādei var nodot tieši, par to informējot Tieslietu ministriju vai Ģenerālprokuratūru. Ja pieprasījuma saņēmēja iestāde lēmumu nenodot tieši, tā tos nodod Tieslietu ministrijai vai Ģenerālprokuratūrai, kura tos tālāk nodod attiecīgās ES dalībvalsts centrālajai iestādei vai pieprasījuma nodošanas iestādei. Vienlaikus tādus pašus papildinājumus paredz Likumprojekta 8. pants, taču attiecībā uz KPL 68. nodaļas 742. pantu. 

Likumprojekta 5. pants paredz papildināt likumu ar 724.1 pantu, kas noteic ES dalībvalsts kriminālprocesa nodošanas pieprasījuma saņēmēja iestādi. Proti, ES dalībvalsts kriminālprocesa nodošanas pieprasījuma saņēmēja iestāde regulas Nr. 2024/3011 2. panta 4. punkta izpratnē ir jebkura izmeklēšanas iestāde, prokuratūras struktūrvienība vai tiesa, kuras kompetencē ir pieņemt lēmumu par kriminālprocesa nodošanas Latvijai piekrišanu vai atteikšanu.

Atbilstoši regulas Nr. 2024/3011 2. panta 4. punktam "pieprasījuma saņēmēja iestāde" ir tiesnesis, tiesa, izmeklēšanas tiesnesis vai prokurors, kura kompetencē ir pieņemt lēmumu par kriminālprocesa nodošanas akceptēšanu vai atteikšanu saskaņā ar 11. panta 1. punktu un, ja to atļauj pieprasījuma saņēmējas valsts tiesību sistēma, veikt turpmākus pasākumus saskaņā ar šo regulu vai jebkuru pasākumu, kā paredzēts attiecīgās valsts tiesību aktos.

Tādējādi norma paredz, ka tiesības pieņemt par kriminālprocesa nodošanas Latvijai piekrišanu vai atteikšanu lēmumu ir jebkurai izmeklēšanas iestādei, prokuratūras struktūrvienībai vai tiesai.

Likumprojekta 9. pants paredz papildināt ar 742.1 pantu, nosakot ES dalībvalsts kriminālprocesa nodošanas pieprasījuma iesniedzēja iestādi. Norma definē, kas ir "pieprasījuma iesniedzēja iestāde", nosakot iestāžu loku, kuru kompetencē ietilpst pieņemt lēmumu izdot kriminālprocesa nodošanas pieprasījumu citai ES dalībvalstij regulas Nr. 2024/3011 2. panta 3. punkta izpratnē. Proti, panta 1. punkts noteic, ka izmeklēšanā — izmeklētājs ar uzraugošā prokurora piekrišanu; 2. punkts paredz, ka kriminālvajāšanā — prokurors; 3. punkts noteic, ka iztiesāšanas laikā — tiesas sastāvs.

Atbilstoši regulas Nr. 2024/3011 2. panta 3. punkta a) apakšpunktam "pieprasījuma iesniedzēja iestāde" ir pieprasījuma iesniedzējas valsts tiesnesis, tiesa, izmeklēšanas tiesnesis vai prokurors, kuru kompetencē ir attiecīgā lieta. Savukārt atbilstoši šā panta 3. punkta b) apakšpunktam "pieprasījuma iesniedzēja iestāde" var būt arī jebkura cita kompetentā iestāde, kuru par tādu ir izraudzījusies pieprasījuma iesniedzēja valsts un kura kriminālprocesā darbojas kā izmeklēšanas iestāde, kas ir kompetenta pieprasīt kriminālprocesa nodošanu saskaņā ar valsts tiesību aktiem. Turklāt, pirms kriminālprocesa nodošanas pieprasījums tiek nosūtīts pieprasījuma saņēmējai iestādei, to pēc tam, kad ir pārbaudīta tā atbilstība šāda pieprasījuma izdošanas nosacījumiem, kas norādīti šajā regulā, apstiprina pieprasījuma iesniedzējas valsts tiesnesis, tiesa, izmeklēšanas tiesnesis vai prokurors. Ja kriminālprocesa nodošanas pieprasījumu ir apstiprinājis pieprasījuma iesniedzējas valsts tiesnesis, tiesa, izmeklēšanas tiesnesis vai prokurors, minētos subjektus pieprasījuma nosūtīšanas vajadzībām arī var uzskatīt par pieprasījuma iesniedzēju iestādi.

Ievērojot minēto, tiesiskās noteiktības labad 742.1 pantā tiek definēta "pieprasījuma iesniedzēja iestāde".

Regulas Nr. 2024/3011 8. panta 1. punkts nosaka, ka kriminālprocesa nodošanas pieprasījums jāsagatavo, izmantojot I pielikumā ietverto veidlapu, kuru pieprasījuma iesniedzēja iestāde paraksta, apliecinot tajā norādītās informācijas precizitāti un pareizību. Tādēļ turpmāk Latvijas pieprasījuma iesniedzēja iestādēm, iesniedzot šādu pieprasījumu ES dalībvalstij, kurai regula Nr. 2024/3011 ir saistoša, būs jāaizpilda minētā veidlapa.
Problēmas apraksts
KPL nav paredzēts efektīvs tiesiskās aizsardzības līdzeklis gadījumā, kad pieprasījuma saņēmēja iestāde piekrīt citas Eiropas Savienības dalībvalsts ierosinātai kriminālprocesa nodošanai Latvijai.
Risinājuma apraksts
Likumprojekta 6. pants paredz papildināt likumu ar 728.1 pantu, kas noteic kārtību kādā izskata sūdzības par pieprasījuma saņēmējas iestādes lēmumu par piekrišanu kriminālprocesa nodošanai. Atbilstoši regulas Nr. 2024/3011 17. panta 1. punkta prasībām, KPL ir jāparedz aizdomās turētajiem, apsūdzētajiem un cietušajiem tiesības uz efektīviem tiesiskās aizsardzības līdzekļiem gadījumos, kad pieprasījuma saņēmējas iestāde, izskatījusi ES dalībvalsts lūgumu un nepieciešamos dokumentus, pieņem lēmumu par piekrišanu kriminālprocesa nodošanai. Ņemot vērā, ka KPL nav paredzētas procesā iesaistīto personu tiesības pārsūdzēt lēmumus par kriminālprocesa virzību un piekritību, ieviešot regulas Nr. 2024/3011 17. panta prasības, tiek paredzēta pieprasījuma saņēmējas iestādes lēmuma par piekrišanu kriminālprocesa nodošanai pārsūdzēšanas kārtība.
Problēmas apraksts
KPL nav noteikts pieprasījuma iesniedzējas iestādes pienākums informēt cietušo, aizdomās turēto un apsūdzēto par nodomu izdot kriminālprocesa nodošanas pieprasījumu citai ES dalībvalstij un par tiesībām sniegt viedokli.
Risinājuma apraksts
Likumprojekta 10. pants paredz papildināt KPL ar 743.1 pantu, nosakot pieprasījuma iesniedzējas iestādes pienākumu informēt personu par nodomu izdot kriminālprocesa nodošanas pieprasījumu citai Eiropas Savienības dalībvalstij, kā arī nosakot informēšanas kārtību. Regulas Nr. 2024/3011 6. panta 3. punktā un 7. panta 2. punktā ir noteiktas prasības attiecībā uz aizdomās turētā, apsūdzētā un cietušā informēšanu saskaņā ar piemērojamiem valsts tiesību aktiem.
Attiecīgi KPL 743.1 panta pirmajā daļā paredzēts noteikt, ka pieprasījuma iesniedzēja iestāde informē cietušo, aizdomās turēto un apsūdzēto par nodomu izdot kriminālprocesa nodošanas pieprasījumu, kā arī par tiesībām sniegt viedokli par to saskaņā ar regulu Nr. 2024/3011. Informējot aizdomās turēto vai apsūdzēto, pieprasījuma iesniedzēja iestāde izsniedz regulas Nr. 2024/3011 II vai III pielikumā ietverto veidlapu.

KPL 743.1 panta otrajā daļā paredzēts noteikt, ka cietušā, aizdomās turētā vai apsūdzētā lūgumu izdot kriminālprocesa nodošanas pieprasījumu pieprasījuma iesniedzēja iestāde izskata KPL 23. nodaļā noteiktajā kārtībā. Regulas Nr. 2024/3011 5. panta 3. punkts noteic, ka aizdomās turētais, apsūdzētais vai cietušais saskaņā ar valsts tiesību aktos paredzēto procedūru var ierosināt pieprasījuma iesniedzējas valsts vai pieprasījuma saņēmējas valsts kompetentajām iestādēm nodot kriminālprocesu atbilstoši regulai Nr. 2024/3011.

Ņemot vērā, ka KPL 23. nodaļā "Pieteikumi, iesniegumi un lūgumi" jau ir noteikta vispārējā lūgumu iesniegšanas un izskatīšanas kārtība, tiesiskās noteiktības nodrošināšanai KPL tiek skaidri noteikts, ka arī lūgumi izdot kriminālprocesa nodošanas pieprasījumu izskatāmi minētajā kārtībā.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Nav.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Jā
ES tiesību akta CELEX numurs
32024R3011
ES tiesību akta datums, izdevējinstitūcija, numurs, veids un nosaukums
Eiropas Parlamenta un Padomes 2024. gada 27. novembra regula (ES) 2024/3011 par tiesvedības nodošanu krimināllietās.
Apraksts
Regula Nr. 2024/3011 nosaka vienotus noteikumus kriminālprocesa nodošanai starp ES dalībvalstīm, lai izmeklēšanu vai kriminālvajāšanu veiktu dalībvalsts, kura konkrētajā lietā ir vispiemērotākā. Tās mērķis ir uzlabot pārrobežu kriminālprocesu efektivitāti, novērst nevajadzīgus paralēlus kriminālprocesus un mazināt ne bis in idem principa pārkāpuma risku.
5.2. Citas starptautiskās saistības
Vai ir attiecināms?
Nē
5.3. Cita informācija
Apraksts
Nav.
5.4. 1. tabula. Tiesību akta projekta atbilstība ES tiesību aktiem
	Attiecīgā ES tiesību akta datums, izdevējinstitūcija, numurs, veids un nosaukums
	Eiropas Parlamenta un Padomes 2024. gada 27. novembra regula (ES) 2024/3011 par tiesvedības nodošanu krimināllietās.

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	Regulas 5. panta 3. punkts
	Likumprojekta 1. pants (KPL 66. p. 1.d. 17.pkt.), Likumprojekta 2. pants (KPL 97.1 p. 1.d. 12.pkt.)
	Pārņemtas pilnībā
	Neparedz stingrākas prasības

	Regulas 1. pants
	Likumprojekta 3. pants (KPL 723. p. 2.d.), Likumprojekta 7. pants (KPL 741. p. 3.d. )
	Pārņemtas pilnībā
	Neparedz stingrākas prasības

	Regulas 20. pants
	Likumprojekta 4. pants (KPL 724. p. 3.d.), Likumprojekta 8. pants (KPL 742. p. 3.d.)
	Pārņemtas pilnībā
	Neparedz stingrākas prasības

	Regulas 17. panta 1. punkts
	Likumprojekta 6. pants (KPL 728.1 p.)
	Pārņemtas pilnībā
	Neparedz stingrākas prasības

	Regulas 6. panta 3. punkts, 7. panta 2. punkts un 5. panta 3. punkts
	Likumprojekta 10. pants (KPL 743.1 p.)
	Pārņemtas pilnībā
	Neparedz stingrākas prasības

	Regulas 2. panta 4. punkts
	Likumprojekta 5. pants (KPL 724.1 p.)
	Pārņemtas pilnībā
	Neparedz stingrākas prasības

	Regulas 2. panta 3. punkts
	Likumprojekta 9. pants (KPL 742.1 pants)
	Pārņemtas pilnībā
	Neparedz stingrākas prasības

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	Regulas Nr. 2024/3011 22. panta 3. punktā paredzētā rīcības brīvība tiek izmantota. Grozījumi KPL nav nepieciešami, jo regulējums atbilst  732.-735. pantā noteiktajai kārtībai.

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	Nav attiecināms.

	Cita informācija
	Nav.


6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Saskaņā ar Ministru kabineta 2024. gada 15. oktobra noteikumiem Nr. 639 "Sabiedrības līdzdalības kārtība attīstības plānošanas procesā" tiks nodrošināta sabiedrības līdzdalība.
6.4. Cita informācija
Cita informācija
Nav.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Nē
7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

